cyanic-selkie/wikianc huggingface dataset:
Elia
Livshistorien
Hans første konfrontasjon med kongehuset endte med at Elia profeterte tørketid i Israel. Han sa at det ikke ville komme hverken dugg eller regn uten ved hans ord. Elia trekker seg bort fra offentligheten, til bekken Krit. Her søker han tilflukt og blir matet av ravner.
Da også denne bekken tørket inn, gikk han til enken i Sarepta i Sidon. Hun skulle sørge for ham, men da han kom dit stod det dårlig til. Det var lite vann og mat. Men et under skjedde da profeten flyttet inn, melkrukken ble ikke tom og oljekrukken manglet ikke olje. Sønnen til enken døde, men da Elia bad for han, våknet han opp til livet igjen.
Da tørken hadde vart i tre år, var situasjonen i Israel kritisk. Selv kongen hadde vansker med å finne gress til sine beitedyr. Da fikk Elia et budskap om å oppsøke kong Ahab. Han brukte Obadja som mellommann, som ga kongen beskjed om at det var kongehusets velvilje og dyrking av Baal, som var grunnen til tørken i landet. Elia utfordret 450 baalsprofetene til duell om hvem som var gud. Elia sammenkalte «...hele Israel..., de fire hundre og femti Ba’al-profetene og de fire hundre Asjera-profetene som spiser ved Jesabels bord.» (Første Kongebok 18:19). Det skulle bygges to alter på Karmelfjellet, ett for jødenes gud og ett for avguden Baal. Den guden som lot ild antenne offeret på alteret, han var Gud. Etter lang tid gav baalsprofetene opp, offeret ble ikke antent. Elia lagde vanngrav rundt sitt alter og dynket alt i vann. Da han bad ble offeret antent og fortært, og slik fikk jødefolket bevis på hvem som var Gud. Straffen for Baal-profetene var henrettelse. «Elia sa til dem: «Grip Ba’al-profetene! La ikke én av dem slippe unna!» Da grep de Ba’als profeter, og Elia førte dem ned til Kisjon-bekken og drepte dem der.» (Første Kongebok 18:40). Det er verd å merke seg at Asjera-profetene ikke deltok i kappestriden, og at Elias straff ikke rammet dem.
Pentadiplandraceae
Pentadiplandraceae er en plantefamilie i ordenen Brassicales. Den omfatter en art – Pentadiplandra brazzeana – som vokser i det vestlige Afrika. Den bærer er spiselig frukt som blant annet spises av aper.
Bak jorda ein plass
Bak jorda ein plass er et musikkalbum med Jon Eberson Group, Hilde Marie Kjersem & Sigurd Hole. Albumet ble utgitt den 28. april 2017.
Ivar Gjetnes
Ivar Gjetnes (født 8. august 1943) var generalmajor i Luftforsvaret. Han var blant annet sjef for Personellavdelingen i Luftforsvarsstaben, overadjutant for H. M. Kongen 1990-1993 og sjef for Luftforsvarets forsyningskommando. Senere har han vært direktør i NAMSA. Har var også kommunestyremedlem for Rælingen Høyre.
Utmerkelser
Gjetnes er innehaver av flere dekorasjoner, bl.a.:
Casa de los Azulejos
Casa de los Azulejos er et palass i Mexico bys historiske sentrum som stammer fra kolonitida. Bygninga er dekka av blå keramikkfliser, noe som gjør den til en av de vakreste bygningene fra den nyspanske barokken. Den ligger mellom gatene Francisco I. Madero og Cinco de Mayo, like ved Torre Latinoamericana og Palacio de Bellas Artes.
I kolonitida fungerte Casa de los Azulejos som hjem for grevene av Orizabadalen. Etter at Mexico ble uavhengig, har palasset vært eid av en rekke forskjellige personer og foreninger. Det eies i dag av restaurantkjeden Sanborns, som åpna sin første av flere hundre restauranter i denne bygninga.
Sergio Sorrentino
Sergio Sorrentino (født 19. juli 1924, død 1. juli 2017) var en italiensk seiler.
Sjømannsmonumentet
Sjømannsmonumentet er et monument på Torgallmenningen i Bergen, utformet av kunstneren Dyre Vaa i årene 1939—45 og avduket i 1950. Monumentet består av tolv mannsfigurer og relieffer i to høyder, støpt i bronse, montert på en stor firkantet sokkel i granitt. Monumentet ble finansiert med innsamlede midler, og har siden blitt supplert med en vannoverflate ved sokkelens fot.
Moringaceae
Moringa er rikt på næringsstoffer og har i Asia og Afrika lang tradisjon som folkemedisin. I nyere tid har disse tradisjonene blitt videreført i form av kosttilskudd med en rekke foreslåtte helseeffekter. Det foreligger imidlertid ingen dokumentert effekt av dette med unntak av bruk av moringafrø til rensing av drikkevann.
Bartolomeu de Roboredo
Bartolomeu de Roboredo (født 1607 i Alpalhão i Portugal, død 4. oktober 1647 i Kanton i Kina) var katolsk misjonær tilhørende jesuittordenen. Han kom til Macao i 1636 og virket der og i en kort periode i Manila, og så i Kanton.
Mark Clark
Mark Wayne Clark (født 1. mai 1896 i New York, død 17. april 1984 i Charleston i Sør-Carolina) var en amerikansk general under andre verdenskrig og Koreakrigen.
Bakgrunn
Clark vokste for det meste opp i Illinois. Han skal være fetter av general George Marshall, men dette er ikke offisielt bekreftet. Senere i karrièren hevdet onde tunger at hans slektskap og forbindelser med sentrale aktører var en årsak til hans raske avansementer.
Han begynte på U.S. Military Academy i ganske ung alder og ble uteksaminert i 1917, til tross for at han gikk glipp av en del studietid på grunn av sykdom. Han ble utnevnt til kaptein i infanteriet etter West Point og ble beordret til tjeneste i Frankrike under første verdenskrig, hvor han ble såret.
I mellomkrigstiden arbeidet han som nestkommanderende ved Civilian Conservation Corps ved Omaha i Nebraska, en arbeidstjeneste med nødsarbeid som var en del av Franklin D. Roosevelts New Deal-program. Han deltok ved Command and General Staff School i 1935 og ved Army War College i 1937. Clark hadde beholdt graden som kaptein etter første verdenskrig, og ble forfremmet til major i 1932 og oberstløytnant i 1940. Etter at USA kom med i andre verdenskrig i 1941, fikk han to graders opprykk til midlertidig brigadegeneral og videre til midlertidig generalmajor etter mindre enn et år.
Andre verdenskrig
Under andre verdenskrig var han nestkommanderende for Operation Torch, den allierte invasjonen i det Vichy-kontrollerte franske Nord-Afrika, hvor han i forkant av denne gikk i land fra undervannsbåten HMS «Seraph» (P219) 21.-22. oktober 1942 for å forhandle med Vichy-regimets representanter i Cherchell.
Etter disse forhandlingene ble han forfremmet til midlertidig generalløytnant i november 1942 og tildelt kommandoen over US Fifth Army rett før invasjonen av Italia (Operasjon Avalanche) i september 1943. Clarks angivelige dårlige planlegging gjorde at han i ettertid fikk ansvaret for at landgangen i Salerno nesten gikk galt, til tross for at han selv styrket troppenes kampmoral ved å selv være i front under kampene.
I desember 1944 overtok han kommandoen over 15th Army Group og ble slik øverstkommanderende for de allierte styrkene i Italia. Hans måte å gjennomføre oppgavene er fortsatt kontroversielle, herunder angrepet på og bombingen av Monte Cassino, den langsomme fremrykkingen og det mislykkede forsøket på å ringe inn og fange de tyske styrkene under kampene ved Vinterlinjen (Gustavlinjen), da Clark satset på å innta Roma som en «trofeby» så tidlig som mulig, i stedet for å utnytte åpningen i de tyske linjene. Slik klarte Albert Kesselring i stedet å etablere og styrke Den gotiske linjen slik at det tok ytterligere et år før de allierte klarte å bryte gjennom denne. Videre ga dette de tyske styrkene anledning til å knuse de områdene som den italienske motstandsbevegelsen hadde klart å sikre.
Etter krigen fortsatte Clark som øverstkommanderende for de allierte styrkene som stod i Italia, og senere var han amerikansk høykommissær i Østerrike. Da han vendte tilbake til USA ble han sjef for U.S. Sixth Army.
Under og etter Koreakrigen
Under Koreakrigen ble han sjef for FN-styrkene 12. mai 1952 etter general Matthew Ridgway. Slik ble det Clarks oppgave å undertegne våpenhvileavtalen med Nord-Korea i 1953.
Etter at han ble pensjonert fra hæren, var han i årene 1954 til 1966 leder for militærcolleget The Citadel i Charleston i Sør-Carolina. Han ble også gravlagt der etter sin død.
Han skrev også sine memoarer i to bind: Calculated Risk (1950) og From the Danube to the Yalu (1954).
Bytte
Bytte er et begrep som har flere definisjoner og kan brukes i mange sammenhenger. Det kan være noe to likeverdige individer bytter med hverandre, eller noe en eller flere røver eller tar med makt eller list.
Mark Clark
Under og etter Koreakrigen
En del av Interstate 526 (I-526) som forbinder ulike deler av Charleston har fått navnet Mark Clark Expressway, og en bro i delstaten Washington som forbinder Camano Island med fastlandet har blitt oppkalt etter ham.
Bytte
Zoologi
Et bytte (av norr býti via lt. büte ) er i zoologisk forstand en organisme som blir jaktet på av en annen organisme, som oftest for å bli drept og fortært (spist) som mat. Organismene blir i så måte først et bytte (et mål for jakten) i det øyeblikk de blir jaktet på av andre. Typiske dyr som jaktes av andre kalles gjerne byttedyr. I så måte kan for eksempel elg (Alces alces) kalles et typisk byttedyr for ulv (Canis lupus), mens lemen (Lemmus lemmus) er et typisk byttedyr for eksempelvis fjellrev (Vulpes lagopus) og snøugle (Bubo scandiacus) med flere.
Byttedyrene står i så måte under predatorene i næringskjeden.
Sosiologi
Et bytte (av norr býta via lt. büten ) er i sosialantropologien ei sosial samhandling, der ulike aktører bytter et gode mot et annet gode. Et bytte kan være økonomisk, slik økonomiske aktører bytter penger mot varer eller tjenester på et marked, eller et bytte kan være symbolsk, slik to mennesker utveksler gaver. En kan også se på kommunikasjon som en form for bytte, slik mange såkalte bytteteoretikere gjør; mest kjent er kanskje de nordamerikanske bytteteoretikerne George Homans og Peter Blau.
Bytter finner sted i byttesfærer, og i moderne samfunn foregår økonomiske bytter gjerne på markeder, der en ikke bytter varer mot varer, men varer mot penger. Et kjennetegn ved moderne markedsøkonomier er at byttesfærene blir utvida, slik at stadig flere ting kan byttes mot penger. Men av og til blir også byttesfærene innskrenka. Vi har for eksempel i Norge i de siste åra hatt diskusjoner om en ikke lenger lovlig skal kunne bytte til seg seksuelle tjenester mot penger.
Dorothy Cross
Dorothy Cross (født 1956 i Cork) er en irsk kunstner, som har arbeidet både med skulptur, fotografi, video og installasjonskunst. Hun bor i Connemara.
Hun er utdannet fra Crawford Municipal School of Art (1973–74), Leicester Polytechnic (1974–77) og San Francisco Art Institute (1980–82).
Hun fikk sitt gjennombrudd med installasjonene «Ebb» i Douglas Hyde Gallery, Dublin (1988) og «Powerhouse» i Philadelphia, London og Dublin (1991). Begge installasjonene besto delvis av objets trouvé fra hennes egen slekt. På 1990-tallet begynte hun å lage skulpturer med kuskinn, spener og slangeskinn. Et karakteristisk eksempel er «Virgin Shroud» (1993), som er innkjøpt av Tate Modern: Et kuskinn en drapert over en dukke på en slik måte at spenene utgjør en krone. Verktittelen antyder at skinnet dekker over en statue av den hellige jomfru. Skinnet er påmontert deler av en silkebrudekjole som har tilhørt kunstnerens bestemor. En annen kjent installasjon er «Ghost Ship» (1998), det selvlysende fyrskipet i Dún Laoghaires havn. Hun har også laget andre installasjoner med dyr og biologisk materiale, som «Shark Lady in a Ball Dress» (1998) og «Come into the garden Maude» med bilder av maneter. Hun har også regissert operaoppsetninger.
Hun har bidratt til Skulpturlandskap Nordland med installasjonen «Hai-Ku-Badekar» i Sømna.
Inácio da Costa
Inácio da Costa eller Guo Chongren, Guo Dejing, Najue (født 1603 på øya Fajal på Asorene i Portugal, død 11. mai 1666 i Kanton i Kina) var katolsk misjonær tilhørende jesuittordenen. Han virket fra 1634 i Fuzhou, Puzhou i Shanxi, Shaanxi, Xi'an og Yenping i Fujian. Han døde mens jesuittene satt i forvisning i Kanton fra 1665.
Calle Francisco I. Madero
Calle Francisco I. Madero er ei gate i Mexico bys historiske sentrum. Den forbinder Plaza de la Constitución i vest med Eje Central Lázaro Cárdenas i øst, hvor den fortsetter som Avenida Juárez. Gata er oppkalt etter president og revolusjonshelt Francisco I. Madero.
Langs Calle Francisco I. Madero ligger det en rekke kjente bygninger, blant annet Torre Latinoamericana, Casa de los Azulejos og Palacio de Iturbide.
Gata har alltid vært en av de viktigste gjennomfartsårene i det historiske sentrum. Dagens navn fikk den 8. september 1914 av daværende president Francisco Villa.
Liste over dagsaviser i Sverige
Dette er en liste over svenske dagsaviser. Som dagsavis regnes her aviser med tre eller flere utgivelser per uke. Nettaviser er ikke tatt med.
Åke Lundeberg
Åke Lundeberg (født 14. desember 1888 død 29. mai 1939) var en svensk skytter som deltok i de olympiske leker 1912 i Stockholm.
Lundeberg ble olympisk mester i skyting to ganger under OL 1912 i Stockholm. Han vant 100 meter løpende hjort dobbelskudd og han var med på det svenske laget som vant lagkonkurransen 100 meter løpende hjort, enkeltskudd med 151 poeng foran USA med 132. De andre på lager var Alfred Swahn, Oscar Swahn og Per-Olof Arvidsson. I den individuelle skytingen på 100 meter løpende hjort, enkeltskudd kom han på andreplass bak Alfred Swahn.
Amandaprisen 2018
Amandaprisen 2018 var den 34. utdelingen av Amandaprisen og ble arrangert 18. august 2018. Utdelingen fant sted på Scandic Maritim Hall i Haugesund i forbindelse med den 46. utgaven av Den norske filmfestivalen. Prisen gjelder filmer som hadde premiere på norske kinoer i perioden 1. juli 2017 til 30. juni 2018.
Filmen Hva vil folk si vant flest priser med fire, mens Thelma og Den 12. mann vant tre hver. Kategoriinndelingen var uendret fra de foregående årene, og det ble delt ut priser i 20 kategorier.
De nominerte ble offentliggjort den 20. juni 2018. Det var totalt 30 påmeldte filmer, av dem var 9 dokumentarfilmer og 7 barnefilmer. Spillefilmen Thelma fikk totalt 13 nominasjoner mens Utøya 22. juli fikk 8 og Hva vil folk si fikk 7 nominasjoner. 14 av filmene var kvalifisert til nominasjon i publikumsprisen Folkets Amanda som ble arrangert på TV 2s nettsider. Av disse gikk tre videre til finalerunden.
Henriette Steenstrup og John Brungot ledet utdelingen som ble overført på TV 2 og produsert av Rubicon TV. Det var siste gang TV 2 overførte Amandaprisen etter å ha overført alle utdelingene siden Amandaprisen 2006.
Vinnere og nominerte
Vinnere står først i tabellen og er merket med fet skrift.
Tore Stubberud
Tore Stubberud (født 12. oktober 1947 i Sarpsborg i Østfold) er en norsk forfatter, filosof, forlegger og økobonde. Han er bosatt på gården Kullebund i Rakkestad, der han driver med fransk kjøttfe av rasen Limousin.
Litterært virke
Han debuterte med diktsamlingen «Innsikter i farver» i 1977. Hans forfatterskap inneholder foruten diktsamlinger, romaner, biografier, bøker om filosofiske emner og lokalhistorie. Stubberud driver også Valdisholm Forlag sammen med sin ektefelle Marit Hulaas Stubberud.
Fra 1979 til 1981 utga Stubberud magasinet Kontinent Skandinavia, som var en avlegger av Kontinent, en publikasjon som ble grunnlagt av sovjetiske dissidenter i 1974 og fortsatt blir utgitt på tysk og russisk.
Priser og hedersbevisninger
I 2001 ble Tore Stubberud tildelt Wilsemedaljen, som utdeles årlig til en person som på en «uegennyttig og idealistisk måte har arbeidet for vernet av den lokale kulturarv og fremmet interessen for denne, har drevet forskning innen Østfolds kulturhistorie, eller ydet det lokale kulturhistoriske arbeid særlig avgjørende støtte».
Salvadoraceae
Salvadoraceae er en plantefamilie i ordenen Brassicales. Den omfatter 12 arter av busker og små trær fordelt på 3 planteslekter. De vokser i Afrika og store deler av tropisk Asia.
Bill Craig
Bill Craig (født 16. januar 1945, død 1. januar 2017) var en amerikansk svømmer.
Hans beste resultat i et OL var en gullmedalje i 1964.
Let’s Get to It
Let's Get to It er det fjerde studioalbumet av den australske sangeren Kylie Minogue, utgitt i oktober 1991.
Informasjon
Albumet ble godt mottatt av musikkritikere, og det ble beskrevet som et bedre produkt enn hennes forrige album. Albumet plasserte seg på Top 20-listene i Australia og Storbritannia. Let's Get to It ble innspilt i løpet av sommeren 1991, og ble Minogues siste studioalbum for PWL. Albumet ble sertifisert til gullplate i Storbritannia og Australia for salg av 100 000 eksemplarer i Storbritannia og 35 000 eksemplarer i Australia.
David Baird
David Baird (født 6. desember 1757, død 18. august 1829) var en britisk militærleder som deltok i fjerde britisk-mysoriske krig i India og var guvernør i Kappkolonien.
Liv og virke
Han ble født i Newbyth House i Haddingtonshire i Skottland og gikk inn i den britiske hæren i 1773. Han ble sendt til India i 1779 med regimentet 73. (senere 71.) Highlanders hvor han var kaptein. Umiddelbart etter at han ankom, ble Baird knyttet til styrken ledet av Hector Munro som ble sendt i forveien for å støtte avdelingen til oberst Baillie som var truet av Haider Ali. I operasjonene som fulgte ble hele styrken ødelagt, og den alvorlig sårede Baird falt i hendene på Mysore–høvdingen. Fangene forble i fangenskap i over fire år. Kulen som såret Baird ble ikke fjernet fra såret før han ble løslatt.
Han ble forfremmet til major i 1787, besøkte England i 1789 og kjøpte seg konsesjon som oberstløytnant i 1790. Baird vendte tilbake til India året etter. Han hadde kommandoen over en brigade mot Tipu Sultan og tjente under Charles Cornwallis i Srirangapatna–operasjonene i 1792. Han ble forfremmet til oberst i 1795. Baird tjenestegjorde også som brigadegeneral i Kappkolonien og reiste tilbake til India som generalmajor i 1798. I krigens siste år mot Tipu i 1799 ble Baird utnevnt til øverste brigadekommando i hæren. I det vellykkede angrepet på Srirangapatna, ledet han stormtroppene og tok snart festningen hvor han tidligere hadde vært fanget.
Skuffet over at kommandoen over den store kontingenten av nizamene ble gitt til daværende oberst Arthur Wellesley, og at samme offiser fikk embetet som guvernør etter erobringen av festningen, følte Baird ar han ble behandlet urettferdig og uten respekt. Han fikk senere takk fra parlamentet for sin ledelse den viktige dagen, og han ble tilbudt en pensjon fra kompaniet som han takket nei til, tydeligvis i håp om å få Bath-ordenen fra regjeringen. General Baird ledet den indiske hæren som ble sendt i 1801 for å samarbeide med Ralph Abercrompy i å kaste ut franskmennene fra Egypt. Wellesley ble utnevnt som nestkommanderende, men på grunn av dårlig helse deltok han ikke på felttoget. Baird gikk i land ved Kosseir, førte hæren sin gjennom ørkenen til Kena ved Nilen og videre til Kairo. Han ankom tidsnok til Alexandria til de siste operasjonene.
Da han kom til India i 1802, ble han tatt i bruk mot Scindia, men han var irritert over at nok en utnevnelse ble gitt til Wellesley og sa fra seg sin kommando og vendte tilbake Europa. Han ble adlet i 1804 og ledet ekspedisjonen til Kappkolonien i 1805–06 med full suksess. Han erobret Cape Town og tvang den nederlandske generalen Jan Willem Janssens til å overgi seg. Men igjen ble han fulgt av sitt dårlige hell. Home Riggs Popham overtalte Baird til å låne ham styrker for et felttog til Buenos Aires. De mislykkede operasjonene førtet til at Baird ble kalt tilbake tidlig i 1807, selv om han raskt etter at han kom hjem ble satt inn som divisjonsgeneral i felttoget til København i 1807. Under bombardementet av København ble Baird såret.
Kort tid etter at han returnerte ble han sendt ut i den spanske selvstendighetskrigen i ledelsen for en betydelig styrke. I Spania var han nestkommanderende under John Moore. I slaget ved La Coruña overtok han øverste kommando etter Moores død, men kort tid etterpå ble hans venstre arm knust og kommandoen gikk videre til John Hope. Igjen ble han takket av parlamentet for sine tjenester og ble ridder av Bathordenen og baronett i 1809. Baird giftet seg med Anne Preston Menzies Campbell Preston i 1810. Han ble ikke engasjert i felten igjen, og personlige og politiske fiender sørget for at han ble oversett og gjentatte ganger forbigått.
Han fikk ikke graden som ren general før 1814, og han ble guvernør av Kinsale fem år senere. I 1820 ble han utnevnt til øverstkommanderende i Irland og gjort til Privy Counsellor for Irland, men kommandoen ble snart redusert og han sa opp i 1822.
Sommeren på Mirabelløya
Sommeren på Mirabelløya er et norsk opplesningsprogram for barn som gikk på NRK Fjernsynet i 1975. Serien handler om noen barn som tilbringer sommerferien på en idyllisk øy i havgapet. Der finner de et gammelt kart som leder dem til ei mystisk øy ute på et tjern. Serien er en slags billedbokfortelling basert på en samtidig bok skrevet av Bjørn Rønningen (han hadde også manus for serien). Fortellerstemmen tilhører Anne Marie Ottersen. Illustrasjonene var ved Vivian Zahl Olsen mens regien var ved Stein Wien. Seriens sjanger var en blanding mellom hverdagsdrama, mysterium og eventyr.
Den karakteristiske bakgrunnsmusikken var basert på to av Erik Saties Gymnopédier. Tittelsporet var hentet fra Gymnopedie nr. 1.
Serien ble sendt i reprise i 1983, 1987 og 1989. Den ble solgt til alle de nordiske land, samt Portugal, Irland og Jugoslavia.
Handling
Rammen om fortellingen er naturen og livet på en ensom øy i havgapet. På denne øya skal den 12 år gamle Maria tilbringe sommerferien sammen med foreldrene og broren Jeppe på syv år. Mor er forfatter og far er statsmeteorolog. Alle bor i et gammelt skipperhus som engang tilhørte oldefaren til Maria og Jeppe.
Ved en tilfeldighet finner de to barna et mystisk kart i ett av husets gamle skap. Kartet er fra 1781 og leder til ei øy på øya. De tar seg frem til den mystiske øya og kommer til en gammel låve hvor de finner to grønne steiner i en hemmelig skuff som ser ut som øyne. Maria og Jeppe kaller den mystiske øya for Mira.
En dag kommer en ny familie til Mirabelløya: Direktør Møller Madsen med frue og sønnen Jørgen som nesten er like gammel som Maria. Jørgen blir også etterhvert innviet i hemmeligheten til Maria og Jeppe. Senere setter faren til Maria og Jeppe med å lete etter et tjern som de har hørt om fra oldefars gamle sagn. De blir imidlertid overrasket av uvær og må snu. Jørgen forsvinner, men kommer til rette takket være Maria. Ungene overnatter på den hemmelige øya. Maria røper hemmeligheten med de grønne øynene til Jørgen. Jørgen har også en hemmelighet: Faren vil kjøpe Mirabelløya og bygge ferieparadis
Historien fortelles gjennom 12 år gamle Maria.
Produksjon
Vivian Zahl Olsen produsert omlagt 500 tegninger for serien. Produksjonen startet i januar og sluttet i august.
Listrocerum
Listrocerum er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Nokså små, slanke, mer eller mindre brunlige trebukker. Antennene er tynne og omtrent så lange som kroppen. Pronotum er ovalt og betydelig lengre enn bredt.
Utbredelse
Slekten er vidt utbredt i Afrika.
Tsuyoshi Yamanaka
Tsuyoshi Yamanaka (født 18. januar 1939, død 10. februar 2017) var en japansk svømmer.
Hans beste resultat i et OL var fire sølvmedaljer fra to forskjellige OL.
Botswana Defence Force Air Wing
Botswana Defence Force Air Wing er Botswanas luftforsvar og ble etablert i 1977 underlagt Botswana Defence Force.
Luftforsvaret består av 8 skvadroner, hvorav seks er stasjonert ved hovedbasen i Molepolole, to ved Francistown internasjonale flyplass og en VIP flight ved Sir Seretse Khama internasjonale flyplass ved Gaborone.
Egypt under Paralympiske sommerleker 2016
Egypt deltok under Paralympiske sommerleker 2016 i Rio de Janeiro, Brasil, fra 7. til 18. september 2016.
Før lekene i Rio 2016 hadde Egypt vunnet 165 medaljer (46 gull, 59 sølv og 60 bronse) fra de 11 sommerlekene det hadde deltatt i siden 1972.
William Boyd
William Boyd (født 28. desember 1889 i New York City, død 20. mars 1935 i Los Angeles, California) var en amerikansk skuespiller.
Boyd var en teater-skuespiller, og dukket opp i to skuespill som var blitt satt opp på Broadway. Boyd ble arrestert for besittelse av narkotika, noe som ikke bare skadet hans egen karriere. Andre kjente skuespillere med samme navn tok også skade av dette, fordi skuespillerne ofte ble forvekslet med hverandre.
Boyds første kone, Margaret Christiansen, giftet seg senere med produsenten Harry Frazee som en gang eide Boston Red Sox, og antagelig blir best husket for å ha solgt Babe Ruth til New York Yankees.
Peter Feil
Peter Feil (født 25. mars 1947, død 28. februar 2017) var en svensk svømmer.
Hans beste resultat i et OL var en femteplass i 1968.
Bill Clinton
William «Bill» Jefferson Clinton (født  William Jefferson Blythe III 19. august 1946 i Hope, Arkansas) er en amerikansk politiker som fra 1993 til 2001 var USAs 42. president.
Clintons presidentperiode var preget av gode økonomiske tider med en sammenhengende økonomisk vekst med tilhørende budsjettoverskudd og lav arbeidsledighet. Likevel slet Clinton med at republikanerne kontrollerte Kongressen fra og med 1995, noe som blant annet gjorde at Clintons planer om en reform av helsevesenet ikke fikk flertall. Utenrikspolitisk huskes Clinton for forsøkene på å få en fredelig løsing på Midtøsten-konflikten, involveringen i det tidligere Jugoslavia, konflikten med Irak og Saddam Hussein (Operasjon Desert Fox) og den mislykkede operasjonen i Somalia i 1993.
Clinton huskes også for den såkalte Lewinsky-affæren. Det ble reist riksrettstiltale mot ham begrunnet i at han hadde løyet under ed. Han ble frifunnet i Senatet, men saken dominerte likevel mediebildet i lang tid og ble svært belastende for Clinton.
Bakgrunn og familie
Clinton er utdannet jurist, og er gift med politikeren Hillary Rodham Clinton.
Clintons IQ har blitt anslått til å være nær 150, som er blant de høyeste for 42 amerikanske presidenter. Ronald Reagans IQ ble i samme undersøkelse anslått til 130 og George H.W. Bush oppnådde nær 130. Personlighetstrekket åpenhet for erfaring (en del av femfaktormodellen) ble anslått på en skala fra 0 til 100, og Clinton oppnådde der 82 som er blant de høyeste for 42 amerikanske presidenter (gjennomsnitt 32). Jefferson oppnådde 99 av 100 på skalaen for åpenhet.
Tidlig politisk karrière
Mens Bill Clinton studerte på Georgetown University, arbeidet han som assistent for senatets utenrikskomité under ledelse av senator William Fulbright. Gjennom senator Fulbright kom han i nærkontakt med amerikansk politikk og spesielt demokratenes motstand mot Vietnamkrigen.
Al Lowe
Al Lowe (født 24. juli 1946 i Gumbo i Missouri er en amerikansk spilldesigner og programmerer som utviklet en rekke eventyrspill, for det meste for Sierra On-Line. Han er mest kjent som skaperen av spillserien Leisure Suit Larry.
Bill Clinton
Tidlig politisk karrière
I presidentvalgkampen i 1972 hadde Bill og Hillary Clinton ansvar for McGovern-kampanjen i Texas. Å vinne Texas ville i seg selv være en vanskelig oppgave, men hele presidentkampanjen imploderte og Richard Nixon vant både Texas og alle andre stater utenom Massachusetts og Washington D.C.
Periodene som guvernør
Clinton var Arkansas 50. og 52. guvernør fra 1979 til 1981 og fra 1983 til 1992. Han ble valgt til guvernør første gang i 1978 i en alder av 32 år, og ble da den yngste guvernøren i landet.
Etter to turbulente år som guvernør mislyktes Clinton i å bli gjenvalgt i 1980. Han tapte for republikaneren Frank White. Clinton selv har sagt at grunnen til at han tapte valget i 1980 var at han hadde økt bilskattene i staten. Han har kalt det den ene av sine to største politiske tabber i sin karriere. (Den andre var å godta at justisdepartementet oppnevnte en uavhengig etterforsker i forbindelse med Whitewater-saken.)
Clinton ble i 1990 valgt til å sitte frem til 1995, men ble ikke sittende. Han gikk av som guvernør 12. desember 1992 etter å ha blitt valgt til president. Da han gikk av var han kun dager unna å gå forbi Orval Faubus som den lengstsittende guvernøren i Arkansas. Hadde han valgt å bli sittende til han ble innsatt som president 20. januar, hadde han blitt det. Men han valgte å gå av slik at Arkansas kunne ha en guvernør som kunne konsentrere seg helt og fullt om staten.
Presidentvalgkamp
I september 1991 offentliggjorde han sitt kandidatur til presidentvalget.
Primærvalget
Guvernør Clinton var tidlig favoritt til å få demokratenes nominasjon til valget i 1992. Men tidlig i valgkampen møtte han på problemer. Først havnet han langt ned på lista i den første primærvalgstaten Iowa. Etter det begynte også historiene om at han hadde hatt et utenomekteskapelig forhold til Gennifer Flowers mens han var guvernør.
Clinton og kona Hillary bestemte seg for å bli med i programmet 60 Minutes og benekte anklagene om utroskap. Clinton hadde ligget dårlig an på meningsmålingene i New Hampshire. Men han kom på en god andreplass i valget, etter senator Paul Tsongas fra Massachusetts. Valgnatten erklærte Clinton at han var «the Comeback Kid». Etter det gode resultatet fikk Clinton-kampanjen moment som han brukte til å vinne de fleste valgene i sørstatene. Tidligere guvernør i California, Jerry Brown, vant en del stater i resten av landet og sådde tvil om Clinton kunne vinne valg utenfor sørstatene. Clinton satset alt på å vinne New York og gjorde det med stor margin.
Presidentvalget i 1992
Clintons hovedstyrke i valgkampen mot Bush i 1992, var det gryende ønsket om forandring etter 12 år med republikansk styre, og etter at den kalde krigen var over. Clinton var fortsatt relativt ukjent og presenterte seg som kandidat, menneske og som ung fornyer. De økonomiske problemene var i fokus – og han la fram sin økonomiske kriseplan gjennom politisk TV-reklame. Mest kjent ble kanskje angrepet på Bush' brutte skatteløfte, hvor sitatet «Read my Lips» ble hyppig gjentatt av Clinton-kampanjen. I denne kampanjen bidro for øvrig milliardæren Henry Ross Perot til splittelse av de republikanske stemmene.
Som visepresidentkandidat valgte han senator Al Gore fra Tennessee, som selv hadde stilt til president i 1988. Gore var i likhet med Clinton både ung og fra sørstatene. Valget av Gore som visepresidentkandidat gikk i mot konvensjonell erfaring om at valget av visepresidentkandidat burde balansere presidentkandidaten. Tvert i mot ble Clinton-Gore sett på som et ungt og endringsvillig alternativ til den sittende Bush-regjeringen.
Etter å ha ledet gjennom hele valgkampen, vant Bill Clinton presidentvalget i 1992 mot sittende president George H.W. Bush og tredjepartikandidat Ross Perot.
Joan Blondell
Joan Blondell (født 30. august 1906 i New York, død 25. desember 1979 i Santa Monica) var en amerikansk skuespillerinne.
Bill Clinton
Presidentperiodene
Etter å ha avlagt presidenteden 20. januar 1993 begynte President Clinton arbeidet med å innfri løftene fra valgkampen. Det aller viktigste løftet var å få orden på økonomien og få kontroll over det voksende underskuddet på statsbudsjettene. Tradisjonell erfaring sa at å øke skattene ville ha en negativ effekt på markedet. Men Clinton og hans regjering trodde at hvis de øket skattene og kuttet utgifter ville det sende et signal til markedet om at de var seriøse i målet om å få kontroll på underskuddet og vekst i økonomien. De fikk rett. Da Clinton la frem sitt budsjettforslag og fikk det vedtatt av Kongressen, ble det en positiv reaksjon i markedet.
Joan Blondell
Liv og virke
Etter å ha vunnet en skjønnhetskonkurranse, startet Blondell på en filmkarriere og hun signerte snart en kontrakt med filmstudioet Warner Brothers som hun valgte å forlate i 1939. Blondell dukket opp i mer enn hundre filmer og TV-produksjoner gjennom sin karriere som skuespiller. Hun var mest aktive i filmer på 1930-tallet, og i løpet av denne tiden hun spilte med skuespiller Glenda Farrell i ni forskjellige filmer.
Bill Clinton
Presidentperiodene
En sak som mot Clintons ønske fikk svært stor fokus i pressen var spørsmålet om homofile i militæret. Clinton mente at homofile hadde utmerket seg i hver eneste krig som hadde blitt utkjempet i USAs historie. Bare noen få år tidligere under Gulfkrigen ble soldater som man visste var homofile, både kvinner og menn, utsatt for fare fordi det var viktig for landet deres at de utførte oppdragene. Etter at krigen var slutt, og det ikke var bruk for de homofile i det militære lenger, ble de dimittert på grunn av sin seksuelle legning. Clinton visste at det ikke var noen politisk vinnersak, men han likte ikke at han ikke klarte å overtale overkommandoen til å tilpasse seg det faktum at homofile hadde tjenestegjort, de tjenestegjør, og vil alltid tjenestegjøre i militæret. Men fordi det var så stor motstand både i Representantenes hus og senatet gikk Clinton med på et kompromiss. Det kompromisset har blitt kjent som «Don't ask, don't tell»-politikken.
Joan Blondell
Liv og virke
Blondell ble nominert til en Oscar for beste kvinnelige birolle for hennes innsats i filmen The Blue Veil fra 1951. Blondell var gift tre ganger, først til fotograf George Barnes i en privat bryllupsseremoni den 4. januar 1933 i First Presbyterian Church i Phoenix i Arizona. De hadde ett barn, Norman S. Powell, som ble en dyktig produsent og regissør. Paret ble skilt i 1936. Den 19. september 1936 giftet Blondell seg med sin andre ektemann, skuespiller, regissør, og sanger Dick Powell. De hadde datteren Ellen Powell sammen. Blondell og Powell tok ut skilsmisse den 14. juli 1944.
Den 5. juli 1947 giftet Blondell seg med sin tredje ektemann, produsent Mike Todd, som hun skilte seg fra i 1950. Hennes ekteskap med Todd ble senere beskrevet som en følelsesmessig og økonomisk katastrofe. Hun anklaget ham blant annet for å ha holdt henne ut av et hotellvindu etter anklene. Blondell døde av leukemi i Santa Monica i California i desember 1979 i en alder av 73 år. Hun ble gravlagt på Forest Lawn Memorial Park i Glendale i California.
Bill Clinton
Presidentvalget i 1996
I presidentvalget i 1996 vant han en overveldende seier over senator Bob Dole. Her våget blant annet Clinton å foreslå våpenkontroll i en valgkamp, antakelig fordi den anstendige Dole ikke utnyttet slike liberale utspill kynisk nok. Men Clinton la igjen hovedvekten på økonomien.
Militære konflikter
I Clinton-perioden var USA involvert i militære konflikter i Somalia (1993), Irak (mer eller mindre sammenhengende fra 1993 til 2000), Bosnia (1995), Afghanistan og Sudan (1998) og Kosovo (1999).
Ettermæle
Bortsett fra Andrew Johnson og Donald Trump, er Clinton den eneste sittende presidenten i USA som har blitt stilt for riksrett, etter at han hadde løyet om og fornektet sitt seksuelle forhold til praktikanten Monica Lewinsky. (Richard Nixon gikk av i stedet for å bli stilt for riksretten).
Da Bill Clinton gikk av som president, mente 65 % av befolkningen at han gjorde en god jobb. Dette er det høyeste tallet målt for en president etter 2. verdenskrig.
Clinton ble i 2013 tildelt Presidentens frihetsmedalje.
Helse: kampen mot aids, fattigdom og global oppvarming
Etter at han gikk av som president har Clinton fokusert på å bekjempe aids-epidemien, fattigdom og global oppvarming. Han startet Clinton Foundation til bekjempelse av disse problemene.
Valgkamp for andre
Han har også vært aktiv for demokratene i alle store valg etter at han gikk av som president. Ved demokratenes primærvalg til presidentvalget i 2004 hjalp han kandidatene senator John Kerry, senator John Edwards og general Wesley Clark uten å støtte noen av dem offentlig. Da John Kerry ble kandidat, drev Clinton så mye valgkamp som helsen tillot. Han måtte gjennomføre en bypass hjerteoperasjon i september 2004, kun to måneder før valget. Fra sommeren 2007 var Bill Clinton aktiv i sin kones valgkamp for nominasjonen som demokratenes presidentkandidat i 2008. I januar 2008 mottok han en del kritikk for sitt til tider sterke engasjement. Flere demokrater og mediafolk begynte å spørre seg om han var en løs kanon på dekk eller om han spilte en nøye uttenkt strategisk rolle. Spekulasjonene gikk videre om han kanskje var mer opptatt av sitt eget ettermæle som president enn av å hjelpe henne inn i Det hvite hus. Kritikken mot Clinton kom etter hans mange utfall mot den demokratiske motkandidaten Barack Obama i januar. Han var imidlertid en støtte for Obama da nominasjonsprosessen var avsluttet og Obama var valgt som presidentkandidat for demokratene.
I president Barack Obamas valgkamp høsten 2012 var det Bill Clinton som formelt nominerte Obama til demokratenes presidentkandidat.
Al Lowe
Karriere
Lowe begynte sin karriere som musikklærer på en barneskole i 15 år. Etter dette bestemte han seg for å lære seg programmering, og i 1982 skapte han tre videospill for Apple II: Dragon's Keep, Bop-A-Bet og Troll's Tale. Sierra Entertainment kjøpte disse tre spillene i 1983, og Al arbeidet deretter for dem som programmerer og spilldesigner i 16 år.
Hans første prosjekter inkluderte Winnie the Pooh in the 100-Acre Woods, Donald Duck's Playground og The Black Cauldron, alle basert på Disneys filmer.
I 1986 var han sjefsprogrammerer King's Quest III og Police Quest I'', samt at han laget musikken til andre Sierra-spill.
Han er mest kjent for spillserien om Leisure Suit Larry, samt den smittsomme temasangen som han komponerte. Atter Larrys suksess designet Lowe også andre spill, som Torin's Passage og Freddy Pharkas: Frontier Pharmacist. I hele sin karriere var Lowe kjent for sitt lett gjenkjennbare skallete hode, sitt store skjegg og sin tydelige ølvom. Han likte å kalle seg selv «verdens eldste spilldesigner».
I 1994 flyttet han sammen med familien sin til Seattle i Washington, og har angivelig trivdes som pensjonert siden 1998. Lowe har spilt saksofon profesjonelt siden 13-årsalderen, og opptrer fremdeles sammen med lokale jazzband. I november 2007 var han hedersgjest på en alternativfestival i Helsingfors, der han spilte saksofon sammen med David Hasselhoff Big Band. Lowes store lidenskap nå er hans humoristiske hjemmeside allowe.com, samt CyberJoke 3000™, en daglig e-postliste med vitser.
I et intervju i 2006 Al avslørte at han ikke egentlig hadde trukket seg tilbake, men at han hadde holdt på i over et år med å designe et spill i hemmelighet. Sam Suede: Undercover Exposure var et action- og komediespill utviklet av iBase Entertainment, et firma han grunnla sammen med Ken Wegrzyn. I desember 2006 gikk firmaet konkurs, og prosjektet Sam Suede ble lagt ned. Etter denne nedturen uttrykte Lowe tvil om han noen sinne ville komme tilbake til spillindustrien
I januar 2007 sier nettsiden til iBase Entertainment at prosjektet er utsatt i påvente av pengestøtte.
Bill Clinton
Æresbevisninger
Bill Clinton ble i 2000 tildelt Karlsprisen for hans bidrag til samarbeidet mellom USA og Europa, men også som takk til det amerikanske folk for deres bidrag til bygging av demokrati og velstand i Europa etter 1945.
Fylkesvei 46
Fylkesvei 46 (Fv46) går mellom Knapphus i Vindafjord og Berge i Suldal.
Historikk
Før 1992 fortsatte Rv 46 fra Berge i Suldal videre opp langs Suldalslågen og Suldalsvatnet til E134 i Røldal. Denne strekningen ble innlemmet i riksvei 13 fra 1992. Traséen langs Suldalsvatnet fra Solheim (Solheimsvik) til Nesflaten ble ferdigstilt rett før jul 1978. Fram til nyttårsaften 1978 ble strekningen trafikkert med ferge, MF «Suldalsporten». Før 1. januar 2010 var veien riksvei, etter at regionsreformen trådte i kraft har den status som fylkesvei.
Ferjesambandet Sand–Ropeid var opprinnelig del av veien, det ble nedlagt 1. januar 2016 etter at Sandsfjordbrua ble tatt i bruk.
Nasjonale turistveier
Sammen med fylkesvei 520 og delstrekninger av riksvei 13 har en delstrekning fått status som nasjonal turistvei Ryfylke. Turistveien er 183 km lang.
Mickey Rooney
Mickey Rooney (født Joseph Yule jr. 23. september 1920, død 6. april 2014 ) var en amerikansk skuespiller og musiker som begynte karrieren sin i underholdningsbransjen i 1922.
Rooney ble belønnet med en Academy Juvenile Award i 1939, for sin innsats som ungdomsskuespiller. Han ble også nominert til to Oscar for beste mannlige hovedrolle, for Mickey svinger opp (1939) og Den menneskelige komedie (1943), og to Oscar for beste mannlige birolle, for Mellom himmel og helvete (1956) og Den svarte hingsten (1979). I 1983 ble han belønnet med en æres-Oscar for sin innsats innen filmindustrien.
Henrik Ibsens gate
Henrik Ibsens gate finnes flere steder:
Henrik Ibsens vei/veg finnes:
Se også Ibsens gate.
Kim Bong-jo
Kim Bong-jo (født 13. januar 1946, død 8. mars 2017) var en sørkoreansk svømmer.
Kim deltok i Sommer-OL 1964, der han røk ut i begge øvelsene sine.
Folies Bergère
Folies Bergère er et verdensberømt revyteater i Paris, med adresse 32 Rue Richer. Det ble innviet den 2. mai 1869. Teateret var lenge kjent for sine show med en makeløs kostymeprakt.
Folies Bergère hadde sine glansdager fra 1890 til 1920. Men det har fortsatt også etter dette, skjønt med et repertoar med gradvis mindre bruk av klestekstiler.
Bygningen ble reist av arkitekten Plumeret i samme stil som en opera. Fasaden ble fornyet i 1929 av Pico i ''Art déco-stil.
Maleri
Det siste berømte maleri av Édouard Manet viser en bardame på Folies Bergère og er utstilt i Courtauld Institute of Art i London.
Stavanger Avis
Stavanger Avis utkom i Stavanger fra 1888 og frem til 1911. Alexander L. Kielland var redaktør i 1889.
Stavanger Avis var også navnet på avisa som kom ut fra 1943 til 1945, der Stavanger Aftenblad og Stavangeren ble slått sammen av Pressedirektoratet, for å holde bedre kontroll over hva avisene inneholdt.
Elizabeth Bogush
Elizabeth Bogush (født 24. september 1977 i Perth Amboy, New Jersey) er en amerikansk skuespillerinne.
Bogush har dukket opp i mange kjente TV-programmer, inkludert i The Titans mot blant andre Yasmine Bleeth i 2000, The Adventures of Pete og Pete, Scrubs, Beverly Hills, 90210, Felicity, alle elsker Raymond, October Road, How I Met Your Mother og i The Big Bang Theory. I tillegg har Boghush dukket opp i flere kommersielle TV-reklamer.
Božena Dobešová
Božena Dobešová (født 2. oktober 1914 i Stochov, død 28. november 1990) var en tsjekkoslovakisk turner. Hun har medaljer fra ett OL og ett turn-VM.
Hun deltok i OL i 1936, her fikk Tsjekkoslovakia sølv i lagkonkurransen. Tyskland vant denne konkurransen. Individuelt fikk hun ingen medaljer; kvinnene konkurrerte individuelt i OL-sammenheng først under OL i 1952. Poengoversikten tilsier likevel at hun kom på 22.-plass sammenlagt med 62,65 poeng, med 11.-plass i hopp, 46.-plass i skranke og 16.-plass i bom, som var de tre apparatene kvinnene turnet i under lagkonkurransen.
I VM-sammenheng var hun med og vant laggull i VM i 1938.
Setchellanthaceae
Setchellanthaceae er en plantefamilie i ordenen Brassicales. Den omfatter en art – Setchellanthus caeruleus – som vokser i Mexico.
Nelson Piquet jr.
Nelson Ângelo Tamsma Piquet Souto Maior (født 25. juli 1985 i Heidelberg, Tyskland), også kjent som Nelson Piquet jr., er en tidligere brasiliansk Formel 1-fører som for tiden kjører i NASCAR Camping World Truck Series i #1 Toyota for Red Horse Racing. Han er sønn av den tredobbelte verdensmesteren i Formel 1 Nelson Piquet.
Piquet startet karrieren i Formel 1 som testfører for Renault F1 i 2007, og han ble forfremmet til fører foran 2008-sesongen. I løpet av sesongen tok han poeng i fem løp, hvorav én av dem var en pallplassering. Denne var en 2.-plass som han tok under Tysklands Grand Prix bak Lewis Hamilton, og foran landsmann Felipe Massa.
Den 3. august 2009 bekreftet Piquet at hans kontrakt med Renault var avsluttet med umiddelbar effekt og at franske Romain Grosjean skulle overta setet hans før Europas Grand Prix i Valencia.
I januar i 2010 bekreftet Piquet at han skulle kjøre i NASCAR Camping World Truck Series for Red Horse Racing i #1 Toyota.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Venus Genetrix’ tempel
Beskrivelse
Tempelet ble bygget av solid marmor med åtte søyler (octostyle) på fasade på et hevet podium som stiger ved to mindre sideveis trapper. Tempelets skatter (nå forsvunnet for lenge siden) besto av en kultstatue av Venus foruten også statuer av Cæsar og av egyptiske Kleopatra; tallrike kunstverker, inkludert greske malerier; seks samlinger med graverte edelsteiner og en brystpalte dekorert med perler romersk Britannia.
Historie
Cæsar hadde først planlagt å bygge tempelet for Venus Victrix, men slaget ved Pharsalus i 48 f.Kr. utsatte byggingen. Han besluttet å dedikere sin eget tempel Venus Genetrix som mor av Aineias, betraktet som stamfar til gens Julia som Cæsar selv tilhørte.
Tempelet ble bygget i 46 f.Kr. i byen Roma i det nye Forum til Cæsar. Det ble plassert ved enden av en lang inngjerding av forumet, en praksis som var lånt av romerne fra etruskerne og som senere ble et fast arkitektonisk trekk over hele Romerriket.
Området ble ødelagt av brann så tidlig som 80 e.Kr. Senere ble tempelet gjenoppbygget av keiser Domitian og restaurert av Trajan i 113 e.Kr.. De tre søylene som i dag er synlig er fra denne senere rekonstruksjonen.
Ra Patera
Ra Patera er en aktiv vulkan beliggende på Io, en av Jupiters måner. Vulkanen ble først studert i 1979 via bilder fra Voyager 1 for å fastsette geologien, topografien og kilden til utbruddene. Da den først ble oppdaget var fjellet 1 km i høyde og inneholdt flere lavastrømmer av enten lav viskositet eller med «høy utbruddsfrekvens». Den er muligens en vulkan som sender ut flytende svovel.
Maurice Lusien
Hans beste resultat i et OL var en syvendeplass i 1952.
Maine
Maine er en amerikansk delstat. Den ligger på østkysten og var opprinnelig en del av Massachusetts; de to statene ble delt i 1820. Maine anses likevel for å være en del New England-området på østkysten, men var altså ikke en av de 13 koloniene. Den grenser mot delstaten New Hampshire i vest, Canada i nordvest, nord og øst, og mot Atlanterhavet i sørøst. Den har fått tilnavnet «The Pine Tree State». Over 98 % av befolkningen i Maine er hvite.
Hovedstaden i Maine er Augusta.
Historie
Ved europeernes ankomst til USA besto urbefokningen i dagens Maine av algonkinsktalende abanakifolk.
Den første europeiske bosettingen i det som nå er Maine ble opprettet i 1604 på Saint Croix Island av Pierre Dugua, Sieur de Mons og inkluderte den kjente oppdagelsesreiseren Samuel de Champlain. De led imidlertid av kulde og mangel på mat og vann og i 1605 flyttet de gjenlevende til sørspissen av Nova Scotia. Franskmennene kalte hele området, inkludert det som nå er Maine, for Acadia.
Giya Kancheli
Giya Kancheli (1935–2019) var en georgisk komponist.
Maine
Historie
Den første engelske bosettingen ble etablert ved munningen av Kennebec elva i 1607 av George Popham og Raleigh Gilbert som tilhørte Plymouth Company. Popham som fikk kolonien oppkalt etter seg døde imidlertid i 1608 og Gilbert returnerte til England samme år.
Giya Kancheli
Liv og virke
Kancheli var sønn av en kirurg. Han studerte først geologi, men skiftet over til komposisjonstudier med Iona Tuskiya ved Tbilisi statlige konservatorium i 1959 og studerte der i fem år. Ved siden av komponerte han film- og scenemusikk.